recursal/SuperWikiNEXT-32B huggingface dataset:
**Gesamtkunstwerk** di dalam bahasa Jerman yang bermaksud "keseluruhan kerja seni" atau "kerjaseni yang lengkap" adalah ungkapan yang kerap digunakan untuk seni opera dan juga seni muzik teater. Ungkapan ini merujuk kepada hasil fikiran penggubah opera Jerman, Richard Wagner untuk persembahan opera, penggubahan muzik, teater dan seni visual.

Pada pendapat Wagner, pada zaman tragedi Yunani Purba, kesemua elemen itu telah dimampatkan tetapi pada suata masa kemudiannya mula dilupa dan diabaikan. Wagner membuat kenyataan itu kerana beliau merasakan teater opera pada zaman beliau mementingkan bunyi muzik yang dimainkan secara padu dan penuh tetapi tidak mempunyai kualiti pada dramanya. 

Ungkapan "Gesamtkunstwerk" yang juga boleh dimaksudkan sebagai "Campuran Seni" kebiasaannya (terutama orang Jerman) digunakan untuk memberi penjelasan kepada intergrasi seni dalam pelbagai bentuk. 

Ungkapan ini juga digunakan di dalam seni bina arkitek untuk merujuk kepada sebuah bangunan di mana setiap satu bahagian di dalamnya direka bentuk untuk membentuk satu objek.

Wagner meletakkan elemen "perasaan dan suasana" (*mood setting*) sebagai amat penting. Beliau menekankan suasana teater yang samar-samar, kesan suara, suara latar belakang dan susunan tempat duduk. Pada pendapat beliau, sekiranya kesemua elemen–elemen ini berada di posisi yang betul, para penonton bukan sahaja akan memberi fokus yang penuh kepada drama di atas pentas tetapi akan merasa seolah-olah berada di dunia khayalan drama.

Konsep Wagner adalah seperti sesuatu yang amat penting dan digunakan untuk pementasan opera di zamannya tetapi kebanyakan opera moden masakini sudah tidak lagi mengikuti konsep itu sepenuhnya. 

  


| * l
* b
* s
Senarai - senarai opera |
| --- |
| 
Korpus opera  • Senarai opera penting • Senarai penggubah opera • Senarai libretis opera • Senarai panggung opera • Senarai syarikat opera utama • Senarai festival opera • Senarai pengarah opera
 |

| * l
* b
* s
Genre - genre opera |
| --- |
| Opera balada • Comédie mêlée d'ariettes • Dramma giocoso • Farsa • Género chico • Opera Agung • Opéra-balet • Opera buffa • Opéra bouffe • Opéra bouffon • Opéra comique • Opéra féerie • Opera separa-seria • Opera seria • Opereta • Pastorale héroïque • Opera savoy • Separa-opera • Singspiel • Tragédie en musique • Verismo • Zarzuela |

| * l
* b
* s
Istilah - istilah opera |
| --- |
| Aria • Aria di sorbetto • Arioso • Bel kanto • Peranan breces • Kabaleta • Kadenza • Kastrato • Kantata • Kavatina • Koloratura • komprimario  • Coup de glotte • Da kapo aria • Diva • Fach • Falseto • Fioritura • Gesamtkunstwerk • Intermezzo • Leitmotif • Libretis • Libreto • Maestro • Melodrama • Melodramma • Messa di voce • Opera • Oratorio • Panggung opera • Passaggio • Portamento • Pop Opera • Prima donna • Resitatif • Regietheater • Répétiteur • Sitzprobe • Soubret • Spinto • Sprechgesang • Squillo • Stagione • Tesitura • Timbre  |

Portal:* icon Opera
* Muzik klasikal
* icon Seni

|  |  |
| --- | --- |
| Ikon tunas | Rencana berkaitan kesenian ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Rencana utama: Piala AFC 2012
**Kelayakan play-off Piala AFC 2012** dipertandingkan oleh dua pasukan (kedua-dua dari Zon Asia Barat).

Undian untuk kelayakan play-off telah diadakan di rumah AFC di Kuala Lumpur, Malaysia pada 6 Disember 2011, 15:00 UTC+08:00. Undian tersebut telah menentukan hos untuk perlawanan play-off yang akan diadakan pada 18 Februari 2012.

Masa tambahan dan tendangan penalti digunakan untuk menentukan pemenang jika diperlukan. Pemenang akan mara ke peringkat kumpulan untuk menyertai 28 pasukan yang secara langsung masuk ke peringkat kumpulan dan 3 pasukan yang tewas di pusingan akhir Kelayakan play-off Liga Juara-Juara AFC 2012.

Perlawanan
----------

| Pasukan 1 |  Jaringan  | Pasukan 2 |
| --- | --- | --- |
| Zon Asia Barat |
| Al-Tilal Yaman | 4 – 3 | Maldives Victory |

### Zon Asia Barat

18 Februari 201216:00 UTC+05:00

| Al-Tilal Yaman | 4 – 3 | Maldives Victory |
| --- | --- | --- |
| Baleid Goal 23' (pen.)Ramzi Goal 32'Al Omzae Goal 45+2'Al Roatde Goal 77' | Report | Umair Goal 36' (pen.), 59' (pen.)Shafiu Goal 50' |

Stadium Rasmee Dhandu, Malé (Maldives)
### Zon Asia Timur

Dua pasukan berikut pada asalnya dijadualkan untuk memasuki kelayakan play-off di Zon Timur: 

* Malaysia **Terengganu**
* Myanmar **Ayeyawady United**

Walau bagaimanapun, selepas penarikan diri Liaoning Whowin (China) dan kehilangan kelayakan Persipura Jayapura (Indonesia) dari Kelayakan play-off Liga Juara-Juara AFC 2012 Zon Asia Timur, hanya 3 pasukan yang tinggal, bermakna terdapat hanya satu pasukan yang kalah pusingan akhir di Zon Timur dan bukannya dua. Oleh itu, kedua-dua pasukan secara automatik mara ke peringkat kumpulan.

Rujukan
-------

1. ↑  "Home advantage for Al Tilal". AFC. 2011-12-06.
2. ↑  "AFC Cup 2012 Competitions Regulations". AFC. Diarkibkan daripada yang asal pada 2020-05-02. Dicapai pada 2011-12-16.

Pautan luar
-----------

* AFC Cup Official Page (Inggeris)

| * l
* b
* s
Kejohanan Kelab Asia dan Liga Juara-Juara AFC |
| --- |
| 

|  |
| --- |
| **Era Kejohanan Kelab Asia, 1967–1971** |
| Musim | 
* 1967
* 1969
* 1970
* 1971

 |
| Perlawanan Akhir | 
* 1967
* 1969
* 1970
* 1971

 |

 |
| 

|  |
| --- |
| **Era Liga Juara-Juara Asia, 1985–2002** |
| Musim | 
* 1985
* 1986
* 1987
* 1988–89
* 1989–90
* 1990–91
* 1991
* 1992–93
* 1993–94
* 1994–95
* 1995
* 1996–97
* 1997–98
* 1998–99
* 1999–2000
* 2000–01
* 2001–02

 |
| Perlawanan Akhir | 
* 1985
* 1986
* 1987
* 1989
* 1990
* 1991
* 1991
* 1993
* 1994
* 1995
* 1995
* 1997
* 1998
* 1999
* 2000
* 2001
* 2002

 |

 |
| 

|  |
| --- |
| **Era Liga Juara-Juara AFC, 2002–kini** |
| Musim | 
* 2002–03
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023–24
* *2024–25*

 |
| Pentas Akhir | 
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023–24
* *2024–25*

 |

 |
| 
* Sejarah
* Pentas Akhir
* Rekod dan Statistik
* Pengurus Pemenang

 |
Biskop Agung Emeritus **Desmond Tutu** atau nama penuhnya Desmond Mpilo Tutu dilahirkan pada 1931 di Klerksdorp, Transvaal. Bapanya adalah seorang guru. Beliau telah melanjutkan pelajarannya di Johannesburg Bantu High School, Johannesburg. Selepas meninggalkan alam persekolahan, beliau bertugas sebagai seorang guru seperti bapanya. Pada 1954 beliau menjadi graduan University of South Africa. Selepas tiga tahun sebagai guru sekolah menengah tinggi beliau mula belajar ilmu teologi dan pada 1960 beliau dilantik sebagai seorang paderi. Antara tahun 1962 dan 1966, beliau melanjutkan pelajaran dalam bidang ini di England dan akhirnya mendapat ijazah Sarjana dalam Teologi. Dari tahun 1967 hingga 1972, beliau mengajar teologi di Afrika Selatan sebelum pulang ke England selama tiga tahun sebagai Timbalan Pengarah sebuah institut teologi di London. Pada 1975 beliau dilantik sebagai Dekan St. Mary's Cathedral di Johannesburg, orang kulit hitam pertama menyandang jawatan tersebut. Antara 1976 dan 1978 beliau menjadi Biskop di Lesotho, dan pada 1978 orang kulit hitam pertama yang dilantik sebagai Setiausaha Jeneral Majlis Gereja-Gereja Afrika Selatan. Tutu juga seorang doktor terhormat bagi beberapa universiti terunggul di AS, Britain dan Jerman.

Objektif Desmond Tutu ialah untuk menubuhkan sebuah "masyarakat demokratik dan adil tanpa perbezaan kaum", dan beliau telah menuntut:

1. hak kemanusian yang saksama

2. pemansuhan undang-undang paspot untuk rakyat kulit hitam di Afrika Selatan

3. sistem pendidikan kebangsaan

4. memberhentikan pembuangan negeri rakyat kulit hitam ke kawasan-kawasan "homelands"

Majlis Gereja-Gereja Afrika Selatan merupakan sebuah organisasi "contact" yang berhubung dengan gereja-gereja di Afrika Selatan dan berperanan sebagai jawatankuasa kebangsaan bagi Majlis Gereja Sedunia. Namun demikian, gereja-gereja Boer telah berpisah dari organisasi tersebut kerana komitmen organisasi ini terhadap pembasmian aparteid. Dianggarkan 80 peratus ahlinya berkulit hitam, dan mereka kini memegang jawatan yang penting di dalam kerajaan.

Selepas kerajaan regim aparteid digulingkan pada 1994, Nelson Mandela telah memberi penghargaan kepada Desmond Tutu dengan melantikannya sebagai ketua suruhanjaya "Truth and Reconciliation".

Tutu menentang penindasan rakyat Palestin oleh regim Yahudi di Israel dan menganggapnya sebagai satu bentuk aparteid. Beliau telah berulangkali memujuk kerajaan Israel untuk menghormati harga diri rakyat Palestin, sama ada beragama Islam mahupun Kristian. Pada tahun 2003, beliau menjadi penaung "Sabeel Ecumenical Liberation Theology Center" di Jerusalem.

Beliau juga mengkritik pelanggaran hak asasi manusia di Zimbabwe, dan memanggil presidennya Robert Mugabe sebagai seorang diktator, dan menentang sokongan diplomasi Afrika Selatan terhadap negara tersebut.

Dia meninggal dunia pada 26 Disember 2021.
**Hamza Ali Al-Khateeb** (حمزة علي الخطيب :Arabic) (1997 - Mei 2011), adalah seorang budak lelaki Syria berusia 13 tahun, yang meninggal ketika berada dalam tahanan kerajaan Syria dalam Daraa selama pemberontakan Syria 2011. Pada tarikh 25 Mei tubuhnya dihantar kepada keluarganya dengan tiga luka tembak dan kemaluannya dipotong.

Hamzah tinggal bersama ibu bapanya di sebuah desa bernama "Al-Jeezah" atau "Al-Giza" di Pentadbiran Daraa. Pada April 29, 2011 ia bergabung dengan keluarganya di perhimpunan untuk mematahkan pengepungan kota Daraa. Dia ditahan bersama ratusan Syria ketika pembunuhan Saida, di mana warga deraa secara rawak dibunuh oleh pasukan keselamatan Syria. Hamza di antara ratusan yang ditahan. Satu video mengenai tubuhnya diambil beberapa hari selepas kematiannya menunjukkan banyak luka-luka, termasuk patah tulang, luka tembakan, tanda terbakar, dan alat kelaminnya dipotong. 

Sebagai tindakbalas terhadap cerita yang ditayangkan oleh Al-Jazeera, ketua pemeriksa persatuan perubatan Syria Dr Akram El-Shaar - menyangkal bahawa Hamza diseksa - mendakwa bahawa dia mengawasi bedah siasat di Damsyik dan bahawa budak itu tidak mempunyai apa-apa tanda penyeksaan pun. Dia juga mendakwa bahawa semua tanda-tanda kerosakan itu adalah akibat pereputan.   

Pada 31hb Mei 2011, Setiausaha Negara AS Hillary Rodham Clinton menyebut kematian Hamza sebagai titik balik dalam pemberontakan Syria, bahawa "melambangkan untuk kebanyakan Syria... keruntuhan sebarang apa usahapun oleh kerajaan Syria untuk bekerjasama dengan dan mendengar luahan rakyat mereka sendiri".

Rujukan
-------

1. ↑  Apparent torture of boy reinvigorates Syria’s protest movement
2. ↑  Syrian boy's brutal death rouses protesters
3. ↑  حريات وحقوق - أخبار - تعذيب حتى الموت في سوريا
4. ↑  The story of Hamza a 13-year-old boy - CNN iReport
5. ↑
6. ↑  API report, "Clinton says death, alleged tortured of boy shows ‘total collapse’ of Syria’s reform effort"

Templat:2011 Syrian uprising
**Galaksi tak nalar** merupakan sejenis galaksi yang tidak mempunyai bentuk yang tetap, tidak seperti galaksi pilin atau elips. Bentuk galaksi tak nalar adalah luar biasa, di mana ia tidak berada dalam mana-mana pengelasan biasa jujukan Hubble dan ia tidak menunjukkan sebarang kesan seperti bonjolan nukleus atau struktur lengan berpilin. Secara kolektifnya, galaksi ini merangkumi satu perempat daripada keseluruhan galaksi. Kebanyakan galaksi tak nalar pada asalnya merupakan galaksi pilin atau elips tetapi berubah bentuk disebabkan oleh tarikan graviti. Galaksi ini juga mungkin mengandungi jumlah gas dan debu yang banyak.

Galeri
------

* NGC 1427ANGC 1427A
* NGC 55NGC 55
* NGC 5408NGC 5408

|  |  |
| --- | --- |
|  | *Klik pada gambar untuk melihat dengan lebih jelas* |

Lihat juga
----------

* Galaksi kerdil
* Galaksi elips kerdil
* Galaksi janggal
* Pengelasan morfologi galaksi

Rujukan
-------

1. ↑  Butz, Stephen D. (2002). *Science of Earth Systems.* Cengage Learning. p. 107. ISBN 978-0-7668-3391-3.
2. ↑  Morgan, W. W. & Mayall, N. U. (1957). "A Spectral Classification of Galaxies." *Publications of the Astronomical Society of the Pacific.* **69** (409): 291–303.
3. ↑  "Faulkes Telescope Educational Guide - Galaxies - Irregulars" (dalam bahasa Inggeris).

Pautan luar
-----------

* Galaksi tak nalar di Ensiklopedia Britannica

Portal:* Astronomi

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kes serangan ke atas diplomat Malaysia** berlaku pada 9 Mei 2014 apabila diplomat Malaysia, Muhammad Rizalman Ismail ditahan oleh Polis New Zealand dan didakwa dengan pencurian dan penyerang dengan tujuan merogol selepas didakwa mengikut seorang wanita berusia 21 tahun, Tania Billingsley, ke rumahnya. Berikutan permintaan Maklumat Rasmi yang difailkan oleh anggota media New Zealand, Kerajaan New Zealand mengeluarkan butiran kes Rizalman kepada orang awam New Zealand. Kementerian Luar Negeri dan Perdagangan New Zealand dikritik kerana membenarkan Rizalman meninggalkan negara ini, yang dipersalahkan dalam salah faham antara kementerian asing kedua-dua negara.

Malaysia akhirnya bersetuju menghantar semula diplomat untuk membantu siasatan. Pada 24 Oktober 2014, Rizalman kembali ke New Zealand selepas Kerajaan Malaysia menerima permintaan ekstradisi rasmi dari Kerajaan New Zealand. Pada 30 November 2015 Rizalmann mengaku bersalah atas pertuduhan serangan tidak senonoh dalam kes ini. Pada 4 Februari 2016, Rizalman dihukum penjara rumah sembilan bulan. Pada 4 November, Rizalman dihantar pulang ke Malaysia selepas menjalani hukumannya.

Lihat juga
----------

* Hubungan Malaysia-New Zealand

Nota dan rujukan
----------------

1. ↑  "Govt wanted sex case diplomat to face charges - Key". *New Zealand Herald*. 30 June 2014. Dicapai pada 30 June 2014.
2. ↑  "Diplomat case: NZ asked to drop all charges". *New Zealand Herald*. 30 June 2014. Dicapai pada 30 June 2014.
3. ↑  "Ministry investigates diplomat muddle". *Radio New Zealand News*. 30 June 2014. Dicapai pada 30 June 2014.
4. ↑  "Malaysia to send diplomat back to New Zealand wanted on sex charges". The Independent. 3 July 2014.
5. ↑  "Malaysian official on sex charge uses diplomatic immunity to leave NZ". The Guardian. 1 July 2014.
6. ↑  Cheng, Nicholas (24 October 2014). "Muhammad Rizalman extradited to New Zealand". *The Star*. Dicapai pada 16 November 2014.
7. ↑  "Military attache pleads guilty to indecent assault in Wellington". Fairfax New Zealand. 30 November 2015.
8. ↑  "Malaysian envoy gets nine-months detention for indecent assault". The Telegraph. 4 February 2016.
9. ↑  "Malaysian envoy sentenced over NZ sex assault sent home". Malay Mail. 4 November 2016. Dicapai pada 7 December 2016.
**Galak tua** adalah spesies tumbuhan berbunga dalam keluarga Stemonaceae. Ia tempatan dari China, India, tenggara Asia, dan New Guinea. Ia juga dikenali sebagai **ubi kemili**, **pokok seratus** dan **pecah kelambu**. 

Galak tua merupakan sejenis herba menjalar yang mepunyai umbi yang lembut. Daunnya seakan-akan daun ubi jaga namun bezanya daun galak tua lebih bulat sedangkan daun ubi jaga lebih lonjong. Umbinya berwarna putih dan bersaiz lebih kurang sebesar pensil dengan panjangnya lebih kurang 1 meter. Ia boleh dikunyah seperti tebu dan mempunyai rasa manis dan pedas. Ia mengandungi alkaloid stemona.

Ia adalah sejenis herba saka berumpun, setinggi 60 hingga 90 sm dan ditanam sebagai tanaman semusim. Batangnya lembut, semisukulen, bersegi empat, pubesen, melentur atau menegak dan tumbuh pada buku ruas bahagian bawah pohon yang ditumbuhi akar.

Daunnya ovat hingga suborbikular, pangkal daun kuneat, tepi daun bergerigi kasar, berukuran 2 hingga 6 sm panjang, 1.5 hingga 4 sm lebar dan berwarna hijau muda. Daun ini beraroma apabila diramas. Perbungaannya menghujung, berjambak tegak, berbunga banyak, kecil dan berwarna keunguan.

Herba ini berumbi dan rupanya seakan-akan ubi kentang. Umbi ini berukuran 2 hingga 4 sm panjang, 0.5 hingga 2 sm lebar, berwarna hitam keperangan dan isinya berwarna putih susu.

Galak tua mengandungi khasiat makanan yang agak sederhana. Dalam setiap 100 g, bahagian yang boleh dimakan ubinya mengandungi: Air 75 g, protein 1.6g, lemak 0.1 g, karbohidrat 21.7 g, serat 0.7 g, kalsium 51 mg, fosforus 27 mg, ferum 1.1 mg, natrium 7 mg, kalium 338 mg, vitamin 0, vitamin B1 0.16 mg, vitamin B2 0.07 mg, niasin 2.0 mg vitamin C 8.1 mg.[*perlu rujukan*]

Pautan luar
-----------

* 
* 

1. ↑  "*Stemona*". *Rangkaian Maklumat Sumber Germplasma (GRIN)*. Perkhidmatan Penyelidikan Pertanian, Jabatan Pertanian Amerika Syarikat. Dicapai pada 2008-02-12.
2. 1 2  Kew World Checklist of Selected Plant Families
3. ↑  Loureiro, João de. 1790. Flora Cochinchinensis 2: 404 in Latin
4. ↑  Flora of China Vol. 24 Page 71 大百部 da bai bu *Stemona tuberosa* Lour.
**Dewan Bandaraya** adalah ibu pejabat kerajaan tempatan di bandar George Town di Pulau Pinang, Malaysia. Dibina oleh British, ia kini berfungsi sebagai tempat duduk Majlis Perbandaran Pulau Pinang dan sebelum ini merupakan kerusi Majlis Bandaraya George Town.

Pada mulanya siap pada tahun 1903 sebagai Pejabat Perbandaran, bangunan itu didirikan pada kos $ 100,000 untuk melegakan permintaan ruang pejabat di Dewan Bandaran berdekatan. Nama Dewan Bandaraya bermula kembali kepada status kota ke George Town pada tahun 1957.

Dewan Bandaraya dan Dewan Perbandaran terletak di Esplanade Road, menghadap lapangan perbarisan bersejarah (Padang) di Esplanade. Bangunan-bangunan ini juga terletak dalam Tapak Warisan Dunia UNESCO George Town.

Seni bina
---------

Disiapkan pada 1903, bangunan dua tingkat menggabungkan gaya arkitek Edward Baroque dan Palladian. Ia telah disenaraikan sebagai monumen kebangsaan sejak tahun 1982 di bawah Akta Antikuiti 1976.

Bangunan itu telah diubahsuai kali terakhir antara 2004 dan 2005. Walaupun Dewan Bandaraya mengekalkan banyak bentuk asalnya, arked asal atau loggias di tingkat bawah telah ditutup dengan tingkap.

Lihat juga
----------

* Dewan Bandaran
* Padang Kota Lama
* Lebuh Light
* Seni bina Pulau Pinang

Rujukan
-------

1. ↑  Dewi, K. Kasturi. "Preserving City Hall's colonial charm - Community | The Star Online". Dicapai pada 2017-04-30.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Dewan Bandaraya, Pulau Pinang*** |

* Old photograph of City Hall, with open loggias Diarkibkan 2010-05-07 di Wayback Machine
*
**Dewan Kosmik** merupakan satu-satunya majalah sains dan teknologi berbahasa Melayu di Malaysia. Majalah ini diterbitkan oleh Dewan Bahasa dan Pustaka secara bulanan sejak Januari 1993. Di samping itu, reka bentuk, percetakan, langganan, promosi dan pengedaran dijalankan oleh Dawama Sdn. Bhd.. Majalah ini sesuai dibaca untuk semua golongan bermula daripada ahli profesional, penyelidik, mahasiswa eksekutif industri, guru, guru besar, guru pelatih, pelajar sekolah menengah dan sesiapa sahaja yang meminati bidang sains dan teknologi.

Kandungan
---------

Majalah ini mempunyai pelbagai ruangan yang membincangkan isu antaranya tentang kejuruteraan, teknologi, geologi, perubatan, psikologi, astronomi, biologi, farmasi, teknologi filem, teknologi maklumat, botani, fiksyen sains dan lain-lain.

Butiran
-------

**Dewan Kosmik** merupakan sebuah majalah padat yang mempunyai jilid dengan saiz 25.5 sentimeter X 20 sentimeter. Majalah *Dewan Kosmik* mempunyai jumlah halaman setebal 68 muka surat. Berikut merupakan senarai harga yang telah ditetapkan dengan mengikut tempat majalah ini dipasarkan.

* Semenanjung Malaysia : RM 6.00
* Sabah/Sarawak : RM 6.50
* Singapura : S$ 6.00
* Brunei Darussalam : B$ 6.00

Sidang redaksi
--------------

* Azmi Ibrahim (Ketua Editor)
* Mohd. Salahuddin Mohamed (Editor Kanan)
* Mohd Syukri Anwar (Editor)
* Mohd. Asri Muhammad (Penolong Editor)

Rujukan
-------

1. ↑  "salinan arkib". Diarkibkan daripada yang asal pada 2012-05-07. Dicapai pada 2012-06-23.

Pautan luar
-----------

* Laman web Facebook Dewan Kosmik
* Laman web rasmi Dawama Sdn. Bhd. Diarkibkan 2014-09-07 di Wayback Machine
* Laman web rasmi DBP Diarkibkan 2007-08-11 di Wayback Machine
**Glic** adalah sejenis ralat atau kesilapan jangka pendek yang berlaku dalam suatu sistem, seperti ralat sementara yang memperbaiki dirinya sendiri, sehingga sukar untuk diselesaikan. Istilah ini biasanya digunakan dalam industri pengkomputeran dan elektronik, dalam lenturan litar, dan juga dalam kalangan pemain permainan video.

Glic berbeza dengan pepijat, di mana glic biasanya sedikit dan bersifat sementara manakala pepijat biasanya membawa permasalahan yang lebih serius terhadap fungsi sistem. Alex Pieschel, menulis untuk *Arcade Review*, mengatakan: "'pepijat' sering dilemparkan sebagai pejoratif yang lebih berat dan lebih patut disalahkan, manakala 'glic' menunjukkan sesuatu yang lebih misteri dan tidak dapat diketahui disebabkan oleh input kejutan atau benda yang berada di luar bidang kod.

Rujukan
-------

1. ↑  Pieschel, Alex (8 Disember 2014). "Glitches: A Kind of History" [Glic: Sejenis Sejarah]. *Arcade Review* (dalam bahasa Inggeris). Diarkibkan daripada yang asal pada 12 Ogos 2016. Dicapai pada 19 September 2016.

Portal:* Elektronik
* Permainan video

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
**Nur Nadhirah binti Mohd Nazali** (lahir 30 Mac 1996) atau nama komersialnya **Deera Lee** merupakan seorang penulis lagu dan penyanyi baru Malaysia dibawah naungan Fusion Records MY. Menulis lagu sejak muda, beliau merupakan rakan pengasas bersama Zul Norizan dalam penubuhan Fusion Records MY

Kehidupan Peribadi
------------------

Mula menulis lagu sejak 2011, Deera menunjukkan minatnya dalam muzik tidak seperti pemuzik yang lain. Kebanyakkan pemuzik memulakan karier muzik mereka dengan menyanyikan lagu saduran artis ternama yang lain tetapi Deera bermula menyanyi dengan lagu karyanya sendiri.

Beliau merakam lagu nukilannya sendiri dan memuat naik ke laman YouTube untuk dikongsi dan dijadikan portfolionya. Tidak lama kemudian beliau berkenalan dengan Zul Norizan pada tahun 2014 dimana perkenalan tersebut membuka peluang lebih besar mereka dalam bidang muzik, dan akhirnya kearah penubuhan Fusion Records MY.

Beliau berkelulusan Diploma Reka Bentuk Grafik & Media Digital dari Universiti Teknologi MARA dan Sarjana Muda dalam Reka Bentuk Grafik dari universiti yang sama, Deera juga berkebolehan dalam bidang reka grafik.

Deera juga bekerja di sebuah syarikat animasi Blindspot Studio dan melakonkan watak suara bagi animasi Alif Sofia.

Diskografi sebagai Penyanyi
---------------------------

Sehingga kini, Deera telah mengeluarkan beberapa single, sendiri dan juga bersama beberapa artis Fusion Records MY yang lain.

| Tahun | Tajuk | Artis Bersama |
| --- | --- | --- |
| 2019 | Satu Hati Malaysia | Achah Saputra, Cempaka Sari, Shauqi Ashad |
| 2020 | Nadi Malaysia | NUiM, Aiman Azizul, Sophiarazk |
| 2021 | Aura | *tiada* |
| Kita | Araa Zahaz, Hani Nosha |

Diskografi sebagai Penulis
--------------------------

Lagu hasil penulisan Deera pernah mewarnai beberapa drama dan rancangan TV di Malaysia seperti "Masih" oleh Aiman Shakimi menjadi lagu tema "Sehelai Selendang Putih" di TV3, dan "Aura" oleh dua versi NUiM dan Deera Lee pernah menjadi lagu tema bagi siri pendek RTM "**A.I In Love**"

| Tahun | Tajuk | Artis | Kredit |
| --- | --- | --- | --- |
| 2018 | Kawanku | Nur Nilam Sari | Komposer |
| 2019 | Masih | Aiman Shakimi | Lirik, Komposer |
| 2020 | Satu Persatu | Nur Nilam Sari | Komposer |
| Nadi Malaysia | Deera Lee, NUiM, Aiman Azizul, Sophiarazk | Lirik, Komposer |
| 2021 | Aura | NUiM | Lirik |
| Aura | Deera Lee | Lirik |
| Kembali | Tina Rasid | Lirik, Komposer |
| Erti Aidilfitri | Hani Nosha, Araa Zahaz, Aynie Syuhada | Lirik, Komposer |
| Bila Mencintaimu | Mina Amira | Lirik |

Pautan Luar
-----------

* Deera Lee di iMDB
* Deera Lee di Spotify
* Deera Lee di Instagram
* Deera Lee di Twitter
* Deera Lee di Fusion Records MY

Rujukan
-------


1. ↑  Laman web rasmi Fusion Records MY
2. ↑  Primeworks Studios. "Alif & Sofia". Dicapai pada 14 Oktober 2021
3. ↑  Sinopsis Sehelai Selendang Putih di TV3. Dicapai pada 14 Oktober 2021
4. ↑  Mustazah GP (13 Februari 2021) Info dan Sinopsis Drama A.I In Love. Illuminasi.com. Dicapai pada 14 Oktober 2021
5. ↑  Bila Mencintaimu di Fusion Records MY
6. ↑  Mina Amira di Wikipedia
**Negara Beraja Bulgaria** (Bahasa Bulgaria: Царство България, *Tsarstvo Bǎlgariya*), juga dirujuk sebagai **Negara Tsar Bulgaria** dan **Negara Tsar Ketiga**, adalah sebuah negara raja berperlembagaan, yang mana telah ditubuhkan pada 5 Oktober (O.S. 22 September) 1908 apabila negara Bulgaria diperbesarkan dari sebuah jajahan ke sebuah kerajaan beraja. Ferdinand I telah ditabalkan sebagai Tsar pada Deklarasi Kemerdekaan, disebabkan kerana rancangan ketenteraannya dan kerana mencari peluang untuk menyatukan seluruh tanah jajahan Balkan dengan etnik majoriti Bulgaria (tanah jajahan yang telah dirampas dari Bulgaria dan diberi kepada Empayar Uthmaniyah dalam Persetiaan Berlin).

Negara ini sentiasa berperang disepanjang kewujudannya, lantas diberikan nama "Prusia Balkan". Selama bertahun-tahun Bulgaria mengerahkan tentera darat yang berjumlah lebih 1 juta orang dari 5 juta jumlah penduduknya dan dalam dekad seterusnya (1910–20) ia terlibat dalam tiga peperangan – Perang-Perang Balkan Pertama dan Kedua, dan Perang Dunia Pertama. Berikutan Perang Dunia Pertama, tentera darat Bulgaria telah dibubarkan dan dilarang wujud oleh kuasa Berikat, dan semua rancangan untuk penyatuan nasional tanah jajahan Bulgaria gagal. Kurang dari dua dekad kemudian Bulgaria sekali lagi berperang untuk penyatuan nasional sebagai sebahagian daripada Perang Dunia Kedua, dan sekali lagi mendapati dirinya di pihak yang kalah, sehingga ia beralih arah ke pihak Sekutu pada tahun 1944. Pada tahun 1946, pemerintahan monarki telah dimansuhkan, Tsar terakhirnya telah di buang negeri dan Negara Beraja telah digantikan oleh Republik Rakyat Bulgaria.

Lihat juga
----------

* Ferdinand I dari Bulgaria
* Boris III dari Bulgaria
* Perang Balkan
* Bulgaria
* Sejarah Bulgaria (1878–1946)

Nota kaki
---------

Pautan luar
-----------

* Rulers of Bulgaria at World Statesmen

Templat:Bulgaria topics
Templat:Former Monarchies
Templat:Factions in the Yugoslav Front

Koordinat: 42°42′N 23°19′E﻿ / ﻿42.700°N 23.317°E﻿ / 42.700; 23.317
Rencana ini memaparkan nama orang Korea; nama keluarganya *Go*.

**Go Woo-ri** (lahir 22 Februari 1988), dikenali secara profesional sebagai **Woori** ialah seorang penyanyi, pelakon dan model Korea Selatan. Beliau merupakan penyanyi rap utama kumpulan wanita Korea Selatan, Rainbow.

Biografi
--------

Woo-ri dilahirkan di Jeonju, Korea Selatan pada 22 Februari 1988. Beliau belajar di Sekolah Tinggi Seni Daejeon dan Universiti Sukan Kebangsaan Korea. Beliau sebelum ini merupakan seorang pelatih di SM Entertainment sebelum bertukar ke DSP Media.

Karier
------

### Rainbow

Rencana utama: Rainbow
Woo-ri membuat kemunculan pertama sebagai penyanyi rap dan ahli terakhir untuk menyertai kumpulan Rainbow. Pada 12 November 2009, Rainbow mengeluarkan album mini, "Gossip Girls". Persembahan pertama kumpulan ini untuk "Gossip Girls" berlangsung dalam Show! Music Core pada 14 November 2009.

### Rainbow Blaxx

Woori, Jaekyung, Seungah dan Hyunyoung membuat kemunculan pertama sebagai Rainbow Blaxx, sub-unit kedua Rainbow yang dibentuk pada tahun 2014. Kumpulan ini mengeluarkan album mini pertama mereka bertajuk RB Blaxx pada 20 Januari 2014.

### Aktiviti solo

Pada 10 November 2011, Woo-ri membuat penampilan pertamanya sebagai seorang pelakon dalam filem *You're My Pet*. Pada tahun 2011, Woo-ri telah dipilih sebagai ahli musim kedua *Invincible Youth*.

Pada 27 Februari 2012, beliau berlakon dalam drama KBS2, *I Need a Fairy*.

Beliau kemudiannya diberikan peranan pembantu dalam drama *Glorious Day* (2014) dan *Queen's Flower* (2015).

Filmografi
----------

### Filem

| Tahun | Tajuk | Peranan | Nota |
| --- | --- | --- | --- |
| 2010 | *Heartbeat* | N/A | Kameo |
| 2011 | *You're My Pet* | Lee Min-seon | Peranan sokongan |

### Drama

| Tahun | Tajuk | Saluran | Peranan | Nota |
| --- | --- | --- | --- | --- |
| 2012 | *I Need a Fairy* | KBS2 | Go Ria |  |
| 2013 | *Reply 1994* | TVN | "Uhm Jung-hwa" dari Universiti Yonsei | Kameo dalam Episod 18 |
| *Couple Clinic: Love and War* | KBS2 | Go Eun |  |
| 2014 | *Glorious Day* | SBS | Jung Da-in | Peranan sokongan |
| 2015 | *Queen's Flower* | MBC | Seo Yoo-ra | Peranan sokongan |
|

### Siri televisyen

| Tahun | Tajuk | Saluran | Nota |
| --- | --- | --- | --- |
| 2011 – 2012 | *Invincible Youth* (musim 2) | KBS2 | ahli |
| 2012 – 2013 | *Hello Counselor* | tetamu |

### Penampilan video muzik

| Tahun | Lagu | Artis | Peranan |
| --- | --- | --- | --- |
| 2013 | Snake | A-Jax | Diri sendiri |

Rujukan
-------

1. ↑  "salinan arkib". Diarkibkan daripada yang asal pada 2014-02-01. Dicapai pada 2016-05-03.
2. ↑  "Hong Bin, Go Woo-ri and Kwak Si-yang, Energetic Young Stars in 'Glorious Day'". getitk.com. 27 Mei 2014. Dicapai pada 2015-08-26. Italic or bold markup not allowed in: `|publisher=` (bantuan)
3. ↑  "Woori thanks fans for the coffee car sent to set of 'Flower of the Queen'". allkpop. 15 Mei 2015. Dicapai pada 2015-08-26. Italic or bold markup not allowed in: `|publisher=` (bantuan)
4. ↑

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Go Woo-ri*** |

* Go Woo-ri di Twitter
**Hutan Lipur Ulu Kinta** terletak di Ulu Kinta, Tanjung Rambutan, Perak. Ia terletak 12 km dari Ipoh dan boleh naik bas ke Tanjung Rambutan di Medan Kid, Ipoh.

Kebanyakan orang Ulu Kinta enggan menyebut Tanjung Rambutan , mereka lebih selesa menyebut Ulu Kinta sahaja kerana Tanjung Rambutan] dikaitkan dengan Hospital Bahagia, tempat pemulihan orang gila terbesar dan terawal di Malaysia. Malahan Maktab Perguruan Ulu Kinta (MPUK) diperlecehkan dengan isu itu.

Ulu Kinta merupakan bahagian ulu Sungai Kinta, merupakan sungai yang sangat penting dalam aktiviti perlombongan dari tahun 1850 hingga 1970. Hilir Sungai Kinta bertemu dengan Sungai Perak di Kampung Gajah, Perak. Air di bahagian hulu sangat jernih tetapi di hahagian hilir sangatlah keruh dan kotor. Ini kerana Sungai Kinta melalui bandar Ipoh, Batu Gajah dan Tanjung Tualang. Perlombongan bijih timah di sini dan sekitar Lembah Kinta menyebabkan air sungainya sangat keruh. Walaupun tidak ada lagi aktiviti perlombongan, penduduk taman perumahan, kampung dan setinggan di tepi sungai ini membuang sampah sesuka hati ke dalam sungai ini.

Hutan Lipur Ulu Kinta telah diwartakan sebagai kawasan hutan simpan, sesiapa tidak boleh menebang dan membalak di kawasan ini. Ia merupakan kawasan tadahan hujan yang sangat penting bagi membekalkan air minuman kepada penduduk sekitar kawasan ini. Sebuah kolam air terbina di sini berdekatan dengan kampung orang asli.

Hutan Simpan Bukit Kinta merupakan Hutan Dipterokarp Bukit. Istimewanya hutan lipur ini ialah ia merupakan pintu masuk untuk mendaki Gunung Korbu. Puncak Gunung Korbu adalah setinggi 3183 m, puncak kedua tertinggi di Semenanjung Malaysia, selepas Gunung Tahan.

Hutan lipur ini diuruskan dengan baik oleh Pejabat Hutan Daerah Kinta/Manjung, 31000 Batu Gajah.

Sebarang aktiviti perkhemahan bolehlah menghubungi pegawai di pejabat berkenaan. Aktiviti pendakian mestlah dimaklumkan kepada Balai Polis Tanjung Rambutanatau Markas PGA yang berdekatan dengan Bukit Kinta dengan memberikan nama, kad pengenalan, alamat, bilangan peserta, berapa lama dan bila akan balik semula. Tujuannya agar sebarang kecemasan, kemalangan dan hilang, bantuan kecemasan dapat diberi dengan cepat dan tepat.

Lihat juga
----------

* Pelancongan di Negeri Perak

Pautan luar
-----------

* Hutan Lipur Ulu Kinta
**Hutan Lipur Bukit Bakar** merupakan tempat beriadah yang terletak di Machang, Kelantan. Hutan Lipur Bukit Bakar ini telah dibuka pada tahun 1975 dengan keluasan 3.14 hektar. Ia terletak di dalam kompatmen 6 hutan simpan Ulu Sat. Hutan Simpan Kekal Ulu Sat turut terletaknya Muzium Perhutanan Negeri Kelantan.

Hutan Lipur ini menjadi tumpuan pelancong tempatan dan luar bersama keluarga mereka sebagai tempat beristirahat. Hutan Lipur Bukit Bakar dilengkapi dengan beberapa kemudahan seperti taman kanak-kanak, pondok rehat, kolam mandi, jambatan gantung, tandas awam disamping sungai yang mengalir, kehijauan hutan hujan tropika serta flora dan fauna. Tiada bayaran dikenakan bagi memasuki Hutan Lipur Bukit Bakar. Masa melawat ialah jam 7.00 pagi hingga 7.00 petang. 

Bagi pengunjung yang ingin berkhemah, mereka perlu mendapat kebenaran dari Penguasa Hutan Lipur ini iaitu Pengarah Perhutanan Negeri Kelantan.

Rujukan
-------

 1. ↑  "Hutan Lipur Bukit Bakar". Diarkibkan daripada yang asal pada 2014-10-06. Dicapai pada 2014-10-06.
Hutan Lipur Templer
**Hutan Lipur Templer** atau *hutan simpan lipur Templer atau Hutan Rimba Templer* terletak di utara Kuala Lumpur di jalan lama Kuala Lumpur-Rawang, sekitminit memandu dari pusat bandar. Taman ini merupakan hutan yang kaya dengan flora dan fauna, dan merupakan antara kawasan perkelahan popular di kalangan warga kota dan pelancong dan terletak tidak berjauhan dengan Hutan lipur Kancing.

Hutan lipur Templer dinamakan sempena Sir Gerald Templer, pentadbir British, kaya dengan keindahan alam, terletak sekitar 21 kilometer di utara Kuala Lumpur. Hutan simpan seluas 1,214 hektar membentuk kawasan hijau bagi penduduk bandar, ia menarik para pencinta alam, jurugambar, dan beriadah.

Dengan persekitaran yang menghijau serta aliran sungai yang sejuk dari gunung menyegarkan kawasan itu bersama air terjun bertingkatnya, hutan lipur Templer dianggap sebagai pelarian kepada mereka yang mahukan suasana damai terutama pada hujung minggu. Lumut lembut menghampari lantai hutan dengan pokok pakis dan dikelilingi pokok matang yang membentuk lelangit hijau. Terdapat banyak haiwan liar seperti monyet, burung dan pelbagai spesies serangga boleh dijumpai. Hutan ini masih tebal dan orang mampu tersesat sekiranya tidak berhati-hati ketika merentasinya. 

Setiap hujung minggu, beratus-ratus pengunjung datang ke taman ini untuk menikmati suasananya yang redup dan kehijauan. Para pengunjung boleh merasailah kesegaran hutan ini dengan menyusuri jalan-jalan kecil di dalam hutan yang pasti menyeronokkan. Selain itu, mereka boleh menikmati bersama kejernihan air terjun dan mandi-manda bersama keluarga dan rakan-rakan. Pondok berkelah dan bilik salin pakaian turut disediakan. Laluan dan jambatan disediakan di mana perlu bagi menjamin keselamatan. Terdapat kedai makan, gerai makan dan tempak letak kereta yang mencukupi. Bagi mereka yang ingi tinggal bermalam, calet dan kemudahan berkhemah juga disediakan.

Kedamaian hutan dan persekitaran terasing menjadikannya tempat yang ideal bagi perkhemahan. Pada waktu malam, bunyi aliran air dengan bunyi katak sahut menyahut sementara dahan dan ranting tergantung menjati tempat haiwan berteggek.

Sungguhpun mudah dicapai, ia mempunyai kelemahan kerana terlalu hampir dengan bandar dan tempat kediaman. Pembangunan dan pembinaan bangunan dan jalan berhampiran dengan hutan lipur Templer menjadikan kebanyakan haiwan berpindah dan contohnya burung juga semakin sukar untuk dilihat.

Rujukan
-------

 1. ↑  Lelaki Denmark ditemui semula selepas sesat 12 jam di hutan Templer.
2. ↑  BERDEPAN KESULITAN.[*pautan mati kekal*]

Pautan luar
-----------

* Hutan Rimba Templer. Diarkibkan 2016-03-07 di Wayback Machine
***Destroy All Humans!*** ialah 2005 Aksi Permainan video dibangunkan oleh Pandemic Studios dan diterbitkan oleh THQ untuk PlayStation 2 dan Xbox. Permainan ini ialah ansuran pertama dalam francais *Destroy All Humans!*, dan ditetapkan pada tahun 1959 di Amerika Syarikat, dan memparodikan gaya hidup, budaya pop dan sikap politik pada tempoh masa ini. Pemain mengawal Cryptosporidium 137 (rujukan kepada protozoa parasit *Cryptosporidium*), ahli bangsa Furon fiksyen daripada kehidupan asing, yang telah datang ke Bumi untuk menuai DNA daripada manusia untuk meneruskan proses pengklonan spesiesnya. *Destroy All Humans!* menerima ulasan yang umumnya positif daripada pengkritik. Versi asal telah dialihkan ke PlayStation 4 pada tahun 2016 bersama sekuel dan buatan semula permainan itu dikeluarkan pada 28 Julai 2020.

rujukan
-------

1. ↑  Nardozzi, Dale (June 13, 2005). "Destroy All Humans! Garry Schyman Interview". *TeamXbox*. IGN Entertainment. m/s. 1–3. Diarkibkan daripada yang asal pada November 27, 2005.
**Hutan Lipur Cherok To'Kun** mempunyai pokok dan tumbuhan hutan asal seperti Meranti Seraya dan Meranti rambai Daun. Di antara daya tarikan hutan lipur ini termasuklah sungai-sungai, air terjun, kolam-kolam mandi, kawasan perkelahan, taman permainan kanak-kanak, pelantar pemandangan, flora hutan seperti paku-pakis, pokok bunga-bungaan hutan, epifit serta rama-rama, burung-burung dan serangga 'exotic'. Hutan Lipur Bukit Mertajam terletak kira-kira 6 kilometer di pinggir bandar Bukit Mertajam (Cherok To'Kun) iaitu melalui jalan ke Kulim.

Ciri-ciri istimewa hutan lipur ini termasuklah
----------------------------------------------

### Perkelahan

Kawasan berkelah yang selesa dengan pondok-pondok rehat, meja dan bangku telah disediakan untuk kemudahan pengunjung.

### Perkhemahan

Sebuah tapak serta kemudahan asas seperti tempat memasak, kawasan unggun api, bilik air serta bekalan air dan elektrik memenuhi keperluan riadah yang sangai popular ini.

### Merentas Denai Hutan

Para pengunjung yang gemarkan aktiviti cabaran fizikal bolehlah merentas denai hutan. Ini juga membolehkan para pengunjung mempelajari dan mengenali pokok-pokok hutan asli di sini sambil merehatkan minda dan fikiran
.

### Kolam Mandi

Sebuah kolam mandi, yang merupakan salah satu tarikan utama hutan lipur ini, mengalu-alukan kedatangan para pengunjung yang meminati kegiatan sukan air.

### Penginapan

Untuk kemudahan para pengunjung dari luar mahupun setempat yang ingin merasakan suasana dalam malam persekitaran hutan, sebanyak enam buah chalet telah dibina dan setiap satu dilengkapi dengan bilik mandi, sesuai untuk kegunaan semua.

Pengangkutan
------------

Hutan lipur ini terletak di sebelah Jalan Kulim, Bukit Mertajam. Selepas itu ke Jalan Kolam dan  Jalan Masuk Ke Stesen Gelombang Mikro, dan sampai ke stesen gelombang radio yang merupakan puncak bagi hutan lipur ini.

1. ↑  "salinan arkib" (PDF). Diarkibkan daripada yang asal (PDF) pada 2019-12-28. Dicapai pada 2019-02-11.
**Doh** atau **dowh** ialah sejenis slanga moden yang digunakan di kalangan rakyat Malaysia.[*perlu rujukan*]

Sejarah
-------

Perkataan doh digunakan secara meluas di Semenanjung Malaysia barat dan selatan dalam pertuturan sehari-hari. Pada awalnya perkataan 'bodoh' digunakan sebelum ia disingkatkan menjadi 'doh'.[*perlu rujukan*]

Doh kemudiannya memasuki dunia maya melalui forum-forum, chatroom dan sebagainya. Di internet, ejaan doh ditambah dengan huruf 'w' dan menjadi 'dowh' yakni ejaan yang lebih biasa digunakan berbanding doh, namun kedua-duanya turut digunakan dalam pertuturan internet.[*perlu rujukan*]

Penggunaan
----------

Doh bukanlah kata makian walaupun ia berasal daripada perkataan bodoh. Doh digunakan sebagai kata penegas dalam perbualan pasar sama seperti perkataan "bah" yang digunakan di Malaysia Timur dan di Medan, Indonesia.[*perlu rujukan*] Slanga ini hanya digunakan di kalangan mereka yang rapat atau bersamaan jantina tetapi tidak digunakan untuk bertutur dengan mereka yang lebih tua kerana dianggap kurang ajar.

Walaupun begitu, dalam pertuturan seharian, terdapat juga segelintir individu yang tidak senang dengan penggunaan perkataan ini disebabkan oleh maksud awalnya. Golongan ini biasanya menggunakan kata penegas yang mempunyai makna sama iaitu "weh".[*perlu rujukan*]

### Contoh penggunaan

| Perbualan pasar | Perbualan piawai |
| --- | --- |
| "Penat dowh!" | "Penatnya!" |
| "Rumah budak tu besar dowh!" | "Rumah budak itu besar!" |

Lihat juga
----------

* Slanga moden
* Kata penegas
* Weh
**Hutan Simpan Sepilok** terletak di pantai timur Sabah lebih kurang 24 km dari bandar Sandakan. Di sini terletaknya Pusat Pemuliharaan Orang Utan Sepilok, Sabah.

Hutan simpan ini meliputi kawasan hutan hujan tropika seluas 4,294 hektar. 

Di dalam hutan simpan ini terdapat pelbagai jenis tumbuh-tumbuhan dan binatang yang hanya terdapat di hutan rimba: iaitu lebih kurang 217 spesis burung, 70 spesis mamalia dan sekurang-kurangnya 400 spesis pokok kayu.

Sepilok dikelaskan sebagai simpanan hutan dara. Kegiatan memburu dan membalak tidak dibenarkan di kawasan ini. Sepilok telah dikhususkan untuk penyelidikan saintifik, latihan perhutanan, pemeliharaan serta pendidikan dan rekreasi awam.

Pusat Pemulihan Orang Utan Sepilok di selenggara oleh Jabatan Hidupan Liar Malaysia. Program pemulihan orang utan ini bertujuan mengembalikan orang utan yang dipelihara sebagai haiwan peliharaan secara haram ke alam semula jadi mereka. Anak-anak orang utan yang dibawa ke Sepilok diberi peluang sekali lagi untuk hidup bebas di alam semula jadinya. Pelawat ke pusat itu berpeluang melihat beruk yang jarang ditemui ini di habitat asalnya. Binatang lain yang dilindungi adalah seperti Kelawar, Kera, Beruang, Kucing Hutan dan juga Buaya yang dapat hidup bebas di pusat ini.

Lihat juga
----------

* Pusat Pemuliharaan Orang Utan Sepilok
* Orang Utan
Hakisan pada duralumin.
**Duralumin** ialah sejenis besi aloi aluminium-tembaga serta pernah menjadi nama dagang bagi aloi-aloi aluminium terawal yang beransur mengeras (tetapi kini lapuk penggunaan takrifan ini). Istilah ini sering digunakan bagi aloi aluminium-kuprum secara am; duralumin dikelaskan sebagai siri 2000 oleh Sistem Pengelasan Aloi Antarabangsa seperti 2014 dan 2024 yang digunakan dalam pembinaan pesawat.

Bahan-bahan utama di samping aluminium ialah tembaga, mangan dan magnesium. Sebagai contoh, aloi 2024 terdiri daripada 91-95% aluminium, 3.8-4.9% kuprum, 1.2-1.8% magnesium, 0.3-0.9% mangan, <0.5% besi, <0.5% silikon, <0.25% zink, <0.15% titanium, <0.10% kromium dan kurang 0.15% unsur-unsur lain.

Rujukan
-------

1. ↑  "United Aluminum - ALLOY 2024" (dalam bahasa Inggeris). Dicapai pada 8 Oktober 2018.

|  |  |
| --- | --- |
| Ikon tunas | Rencana berkenaan kimia ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |
|  |
| --- |
|  |
|  |
|  |
|  |

**Kieu Chinh** (ejaan Vietnam: **Kiều Chinh**, nama sebenar **Nguyễn Thị Chinh**, lahir 1939 di Vietnam) merupakan pelakon wanita Vietname Amerika yang terkenal bagi peranannya dalam filem *The Joy Luck Club*.

Kerjaya
-------

Kieu Chinh memulakan kerjaya lakonanya di negara asalnya Vietnam, bermula dengan peranan utama dalam *Hoi Chuong Thien Mu* (*Loceng Kuil Thien Mu*) (1957). Kieu Chinh menjadi salah seorang personaliti Vietnam yang dikenal ramai.

Pada tahun 1960-an, tambahan pada filem Vietnam, dia turut muncul dalam beberapa filem keluaran Amerika Syarikat termasuk *A Yank in Viet-Nam* (1964) dan *Operation C.I.A.* (1965), yang berikutnya bersama pelakon Burt Reynolds. Kieu Chinh turut menghasilkan epik perang *Nguoi Tinh Khong Chan Dung* (*Kekasih Tak Berwajah*) (1970), yang kemudian di remastered dan ditayangkan di Amerika Syarikat pada Festival Filem Vietnam Antarabangsa 2003.

Pada tahun 1975, ketika Kieu Chinh di set perfileman di Singapura, komunis Vietnam Utara [[kejatuhan Saigon|menawan Saigon. Kieu Chinh pergi ke Amerika Syarikat di mana dia meneruskan kerjaya lakonannya pada tahun 1977 episod (nombor 607) bagi *M\*A\*S\*H* yang ditulis oleh Alan Alda dan secara kasar berdasarkan kisah hidupnya.

Kieu Chinh kemudiannya berlakon dalam filem feature termasuk filem-TV termasuk *The Children of An Lac* (TV), *Hamburger Hill* (1987), *Riot* (1997), *Catfish in Black Bean Sauce* (1999), *Face* (2002).

Rujukan
-------

 1. ↑
2. ↑

Pautan luar
-----------

* Kieu Chinh di Pangkalan Data Filem Internet (IMDb)
* Vietnam Children's Fund
**Dewoitine D.513** ialah prototaip pesawat pejuang ekasayap Perancis tahun 1930-an yang direka dan dibina oleh Dewoitine .

Pembangunan
-----------

D.513 ialah pesawat pejuang monoplane julur sayap rendah satu tempat duduk yang pertama kali terbang pada 6 Januari 1936. D.513 dikuasakan oleh enjin omboh sebaris Hispano-Suiza 12Ycrs1 860 hp (641 kW) dan mempunyai gear pendaratan roda ekor yang boleh ditarik naik. Ujian membuktikan bahawa D.513 tidak stabil dan tidak dapat mencapai kelajuan yang dijangkakan. Oleh itu ia telah dibina semula dengan fiuslaj baharu dan unit ekor yang diubah suai. Perubahan itu tidak meningkatkan kestabilan atau kelajuan maksimum, malahan masalah baru juga ditemui pada gear penyejukan dan pendaratan enjin. Pembangunan selanjutnya pesawat ini dihentikan. Prototaip kedua telah diubah suai dengan gear pendaratan dan radiator dari D.503. Ia telah dinamakan semula sebagai **D.514LP** dan digunakan dalam ujian payung terjun berkelajuan tinggi.

Varian
------

D.513
Prototaip dengan enjin omboh sebaris Hispano-Suiza 12Ycrs1 860 hp (641kW).
D.514
Pada asalnya mahu dibina sebagai D.513 kedua, namun ia telah diubah suai untuk ujian termasuk pemasangan enjin Hispano-Suiza 12Ydrs2 .

Operator
--------

 Perancis
* Tentera Udara Perancis

Spesifikasi (D.513 disemak)
---------------------------

*Data dari* 

**Ciri-ciri umum**

* **Krew:** one
* **Panjang:** 7.45 m (24 ka 5 in)
* **Rentang sayap:** 12.05 m (39 ka 6 in)
* **Luas sayap:** 18.32 m2 (197.2 ka2)
* **Berat berlepas maks:** 2,446 kg (5,393 lb)
* **Janakuasa:** 1 × Hispano-Suiza 12Ycrs1 inline piston engine, 640 kW (860 hp)

**Prestasi**

* **Halaju maksimum:** 445 km/j (277 mph, 240 kn) at 5100m (16730 ft)

Rujukan
-------

1. 1 2  Orbis 1985, p. 1440

Bibliografi
* *The Illustrated Encyclopedia of Aircraft (Part Work 1982-1985)*. Orbis Publishing.
Infantri ringan (*caçador*) Tentera Darat Portugal semasa Perang Semenanjung
**Infantri ringan** (atau **skirmisher**) adalah askar yang tugasnya menyediakan tinjauan perlindungan dihadapan bahagian utama infantri, mengganggu dan melambatkan kemaraan pihak musuh. Infantri ringan berbeza daripada infantri medium, infantri berat atau infantri barisan. Infantri berat dikhususkan berjuang dalam formasi rapat yang merupakan teras besar pertempuran. Infantri ringan berjuang dalam susunan terbuka, sering dalam koordinasi rapat dengan infantri berat, dimana mereka dapat melindungi infantri berat daripada tembakan gangguan, dan infantri berat dapat mencelah untuk melindungi infantri ringan daripada serangan infantri berat atau kavalri musuh. Infantri berat asalnya mempunyai persenjataan lebih berat dan lebih armor daripada infantri ringan, tetapi perbezaan ini hilang setelah penggunaan perisai berkurangan dan senjata api diseragamkan.

Rujukan dan nota
----------------

1. ↑  Hew Strachan (1988). *European armies and the conduct of war*. Routledge. ISBN 0-415-07863-6.

Bacaan lanjut
-------------

* *The Partisan in War*, a treatise on light infantry tactics written by Colonel Andreas Emmerich in 1789.

Pautan luar
-----------

* Skirmishers and light infantry during the Napoleonic Wars

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman

 |
Kumpulan **Gabba Gabba** merupakan sebuah kumpulan pemuzik dan penyanyi yang aktif di Malaysia. Kumpulan ini menyampaikan lagu-lagu Inggeris. 

Kumpulan Gabba Gabba merupakan salah satu dari kumpulan rock yang mengambil bahagian dalam pertanding di Rock The World 11 (2011), yang juga disertai oleh kumpulan Thy Regiment, kumpulan Massacre Conspiracy, kumpulan The Sphinx, kumpulan The Azenders, kumpulan Kyoto Protocol, kumpulan Bittersweet, kumpulan Pesawat, kumpulan Monoloque, kumpulan Restraint, kumpulan Temjin, kumpulan I Revival, kumpulan The Padangs, kumpulan Reza Salleh, kumpulan Statik, kumpulan Salam Musik, kumpulan Akta Angkasa, kumpulan Maddame, kumpulan Ballad For Layla, kumpulan Daarchlea, kumpulan Apple Project, kumpulan DazMelon, kumpulan Heart-A-Tack, kumpulan Medusa, kumpulan Melodisaster dan, kumpulan The Jespers.

Ahli-ahli
---------

Diskografi
----------

Album
-----

* 

  

### Lagu-lagu

*

Rujukan
-------

 1. ↑  
	* Utusan Malaysia Sambutan RTW semakin dingin? Diarkibkan 2014-02-04 di Wayback Machine

Pautan luar
-----------

* Rock The World 11 Kali Yang Terakhir? Diarkibkan 2012-02-02 di Wayback Machine